Kaupunginvaltuuston puheenjohtaja Mikaela Nylander lukee joulurauhan julistuksen lumisateisessa Porvoossa 2014.
**Joulurauha** on vanhaan pohjoismaiseen lainsäädäntöön kuulunut määräys 20 päivää kestäneestä ajanjaksosta joulun aikana. Keskiajalla Ruotsissa joulurauha oli kuninkaanrauha, jonka kautta hallitsija käytti tuomiovaltaansa sukuyhteisöjen yli. Muita vastaavia lakeja olivat esimerkiksi käräjärauha ja naisrauha. Joulurauhan aikana tehdyistä rikkomuksista annetut rangaistukset olivat ankarampia kuin muulloin. 

Joulurauhaa tarvittiin, koska juhlapyhien tuoma vapaa-aika saattoi tuottaa levottomuuksia. Kristillisissä maissa sodankäynti on usein haluttu keskeyttää jouluaattona. Monissa kaupungeissa tuli tavaksi, että joku kaupungin virkamiehistä julistaa jouluaattona julkisesti joulurauhan. Suomessa joulurauhalla ei ole enää vuodesta 1889 lähtien ollut juridista merkitystä.

Joulurauha Suomessa
-------------------

Ruotsissa ja siihen kuuluneessa Suomessa joulurauha oli lakien mukaan voimassa 20 vuorokautta alkaen jouluaatosta ja päättyen nuutinpäivänä. Puhutaan myös pohjoismaisesta lainsäädännöstä, jossa 20 päivän joulurauha alkoi Tuomaanpäivänä 21.12. ja sakko oli kaksinkertainen.

Birger-jaarli sääti ensimmäiset Edsöre (1200-luvulla) näin vahvistaen aiemman käytännön. Tärkeimpiä olivat kotirauha, naisrauha, käräjärauha ja kirkkorauha. Joulurauha säädettiin myöhemmin; vielä 1300-luvun alussa se ei ollut osa rauhanlakeja.

Nykyään joulurauha julistetaan vuosittain paitsi Turussa, myös muun muassa Naantalissa, Porissa, Porvoossa, Raumalla, Tampereella, Hämeenlinnassa, Torniossa ja Uudessakaupungissa. 1960-luvulta lähtien tapaa on elvytetty joillakin muillakin paikkakunnilla.

### Kaksinkertaiset sakot

Vaikka joulurauhan julistuksessa vielä nykyisinkin uhkaillaan tavallista ankarammilla rangaistuksilla joulurauhan aikana tehdyistä rikoksista ja rikkomuksista, joulurauhalla ei ole ollut vuoden 1889 jälkeen mitään oikeudellista merkitystä. Vuoden 1889 rikoslaki korvasi rikoskaaren, jossa säädettiin korotetuista sakoista. Jo keskiaikana rauhan aikana tehdyistä rikoksista tuli kaksinkertainen sakko, ja vuonna 1656 eräs kihlajaistappelu toi normaalin sakon päälle 40 markan sakon joulurauhan rikkomisesta.

### Joulurauhan julistus Turussa

Joulurauhan julistus Turun Vanhalla Suurtorilla 2009.
Maistraatinsihteeri Eero Soikkanen julistaa joulurauhan Turussa 1965.
#### 1300-luvulta asti

Joulurauhan julistamisen perinne jatkuu Suomessa ennen kaikkea Turussa, jossa se on annettu 1300-luvulta alkaen.

Julistus on jäänyt väliin tiettävästi isonvihan lopussa 1721, ilmeisesti 1809–1815 Venäjän valloitettua Suomen, Suomen itsenäistymisen jälkeisen miliisilakon/kapinan aikana 1917, kun Brinkkalan talon Venäjän armeija sijoitti Brinkkalan talon parvekkeelle kuularuiskunsa, ja talvisodan ilmapommitusten pelossa 1939. Sotajouluna 1943 joulurauha lähetettiin Raumalta.

#### Julistuspaikka

Julistus on luettu Brinkkalan talon eli Turun uuden raatihuoneen parvekkeelta vuodesta 1886, jolloin parveke valmistui. Aiemmin tapana oli lukea viralliset julistukset raatihuoneen ikkunoista. Vanha raatihuone on sijainnut Brinkkalan talon vieressä 1300-luvulta asti Turun paloon 1827, jonka jälkeen Brinkkalan talo korjattiin uudeksi raatihuoneeksi. Uusin edellinen raatihuone oli rakennettu 1734-1736.

#### Tilaisuuden kulku

Julistus luetaan Vanhalla Suurtorilla Brinkkalan talon parvekkeelta kello 12. Tilaisuus alkaa Jumala ompi linnamme -virrellä, jonka jälkeen Turun tuomiokirkon kello lyö 12. Soittokunta soittaa Artturi Ropen säveltämän *Marsalkan hopeatorvet* -alkufanfaarin ja julistuksen lukija astuu parvekkeelle. Julkistustekstin kuulemisen jälkeen lauletaan Maamme-laulu ja lopuksi soittokunta soittaa Porilaisten marssin. Joulurauhan julistuksen musiikista vastaa Laivaston Soittokunta ja kuorot Mieskuoro Laulun Ystävät sekä Turun NMKY:n Mieskuoro Naskalit. Julistuksen luki pitkään Turun kaupungin kansliapäällikkö. Vuodesta 1985 vuoteen 2002 joulurauhan julisti kansliapäällikkö Paavo Heinonen, hänen jäätyään eläkkeelle joulurauhan julistajana seurasi vuodesta 2003 vuoteen 2012 aluksi kansliapäällikkönä ja kaksi viimeistä joulua apulaiskaupunginjohtajana toiminut Jouko K. Lehmusto, joka jäi virastaan eläkkeelle vuonna 2013. Kansliapäällikön virka lopetettiin vuonna 2010. Vuodesta 2013 joulurauhan on julistanut kaupungin protokollapäällikkö Mika Akkanen.

Yleensä julistusta luettaessa paikalla on ollut runsas yleisö, jopa 10 000 henkeä. Vuosina 2020 ja 2021 alue kuitenkin suljettiin tilaisuuden ajaksi kokonaan yleisöltä COVID-19-pandemian vuoksi, mutta julistus radioitiin ja televisioitiin jo vakiintuneeseen tapaan.

2010-luvulta alkaen Vanhan suurtorin ympäristö on tavattu sulkea kuorma-autoilla varotoimenpiteenä. Taustalla ovat vaikuttaneet Euroopassa tapahtuneet terrori-iskut, joiden tekijät olivat ajaneet autoilla suuriin väkijoukkohin. Berliinin joulutorille Saksassa tällä tavoin tehdyssä terrori-iskussa 19. joulukuuta 2016 oli kuollut 12 ihmistä.

Martti Lutherin "Jumala ompi linnamme" -virren veisaaminen tuli tavaksi vuonna 1903. Yleisradiossa joulurauhanjulistus Turusta on radioitu vuosina 1935–1938, 1940–1942 ja vuodesta 1944 lähtien sekä televisioitu vuonna 1962 ja (suorana) vuodesta 1983 lähtien. Radiosta tuttu lause *Suomen Turku julistaa joulurauhan* on ollut käytössä vuodesta 1940 alkaen. Vuonna 1943 julistuksen radiointi tuli Raumalta. Ruotsissa julistus on ollut nähtävissä televisioyhtiö Sveriges Televisionissa vuodesta 1986. Yle Areenassa julistus on ollut maailmanlaajuisesti kuunneltavissa ja/tai katsottavissa vuodesta 2006.

#### Julistuksen sanamuoto

Julistuksen nykyinen sanamuoto on peräisin vuodelta 1903. Julistuksessa käytettävän pergamenttikäärön teki taiteilija Tauno Torpo vuonna 1956. Vanhin Turun julistuksen kopio on vuodelta 1834. Sen kirjoitti vuoden 1827 palon jälkeen muististaan maistraatin sihteeri.

Sanonta "Suomen Turku" on vakiintunut käyttöön jo 1200- ja 1300-luvuilla. Turku-nimi on todennäköisesti peräisin muinaisvenäjän toria merkitsevästä sanasta *tǔrgǔ*. "Suomen Turku" on siten ollut ruotsalaisesta näkökulmasta nimenomaan historiallisessa Suomen maakunnassa eli Varsinais-Suomessa sijaitseva kauppapaikka erotuksenä Venäjällä sijaitsevista toreista, "turguista", ja alueen hallinnollinen keskus. Nykyisen käsityksen mukaan sanan *turku* toivat Fennoskandian alueelle novgorodilaiset kauppiaat.

Joulurauhan julistus luetaan suomeksi ja ruotsiksi ja sen teksti on seuraavanlainen:

> 
> Huomenna, jos Jumala suo,
> on meidän Herramme ja Vapahtajamme armorikas syntymäjuhla;
> ja julistetaan siis täten yleinen joulurauha kehoittamalla
> kaikkia tätä juhlaa asiaankuuluvalla hartaudella viettämään
> sekä muutoin hiljaisesti ja rauhallisesti käyttäytymään,
> sillä se, joka tämän rauhan rikkoo ja joulujuhlaa jollakin
> laittomalla taikka sopimattomalla käytöksellä häiritsee,
> on raskauttavien asianhaarain vallitessa syypää siihen
> rangaistukseen, jonka laki ja asetukset kustakin rikoksesta
> ja rikkomuksesta erikseen säätävät. Lopuksi toivotetaan kaupungin
> kaikille asukkaille riemullista joulujuhlaa.
> I morgon, vill Gud,
> infaller vår Herres och Frälsares nåderika födelsefest;
> och varder förty härigenom en allmän julfred kungjord och påbjuden,
> med åtvarning till envar att denna högtid med tillbörlig andakt fira,
> och i övrigt iakttaga ett stilla och fridsamt uppförande,
> emedan den, som häremot bryter samt julhögtiden
> genom något olagligt eller otillbörligt förfarande oskärar,
> gör sig under försvårande omständigheter förfallen till det straff,
> lag och författningar för varje brott och överträdelse särskilt påbjuda.
> Slutligen tillönskas stadens samtliga invånare en fröjdefull julhelg.

### Porissa

Joulurauhan julistus Porin raatihuoneella.
Porissa joulurauha on julistettu ensimmäisen kerran 1700-luvulla. Vanha tapa elvytettiin vuonna 1960, ja nykyään joulurauhan julistaa kaupunginjohtaja Porin raatihuoneen edustalla. Julistuksen tekstin on vanhan perimätiedon mukaan kirjoittanut professori Unto Salo.

### Porvoossa

Joulurauha julistetaan Porvoossa raatihuoneelta.
Porvoossa joulurauha julistetaan vuosittain jouluaattona kello 16 raatihuoneelta. Vuodesta 1950 lähtien joulurauha on julistettu Turusta lainatulla tekstillä. Itse julistustekstin lukemisen lisäksi ohjelmassa esiintyy myös soittokunta ja kuoro.

Porvoon oma historiallinen julistuksen teksti oli vahvistettu Porvoon raastuvanoikeudessa vuonna 1663, mutta julistusperinne hiipui 1800-luvulla. Porvoon museoyhdistys elvytti perinteen vuonna 1900.

### Raumalla

Myös Rauman kauppatorilla julistetaan vuosittain joulu­rauha joulu­aattona kello 12. Näin on tehty jo yli 300 vuoden ajan, arvion mukaan ensimmäistä kertaa suomeksi 1676. Julistuksen nykyinen teksti on vuodelta 1919. Yleisradio lähetti radiossa joulurauhanjulistuksen Raumalta vuonna 1943.

Joulurauhan julistus luetaan suomeksi, ja sen teksti on seuraavanlainen:

> 
> Kun meillä taas vietään kalliin Vapahtajamme syntymäjuhlaa,
> niin kaupunginhallitus julistaa täten joulurauhan alkaneeksi
> ja toivottaa samalla kaupungin kaikille asukkaille iloista ja rauhallista joulua
> sekä sen jälkeen onnellista uutta vuotta,
> sillä toivomuksella,
> että niin sanoissa kuin töissäkin
> toteutuisi ensimmäinen ja suurin joulutervehdys.
> Kunnia olkoon Jumalalle korkeudessa,
> maassa rauha ja ihmisillä hyvä tahto.
> Jumala isänmaatamme varjelkoon.

### Hämeenlinnassa

Hämeenlinnassa joulurauha julistetaan vuonna 1766 Raatihuoneella annetun julistuksen mukaisesti. Julistuksen toimittaa apulaiskaupunginjohtaja. Joulurauha on vuodesta 2014 lähtien julistettu kauppakeskus Goodmanissa. Sitä ennen tilaisuus järjestettiin yleensä joko Hämeenlinnan torilla tai kävelykatu Reskalla.

### Naantalissa

Naantalissa joulurauha on julistettu ainakin 1940-luvulta lähtien, sitä aikaisemmin todennäköisesti maistraatin toimesta. Julistuksen toimittaa kaupungin kirjuri, nykyään hallintojohtaja. Joulurauha julistetaan Humpin talon portailta Mannerheiminkadulla jouluaattona kello 12. Toimitukseen kuuluu myös puhallinorkesteri ja trumputus.

### Uudessakaupungissa

Uudessakaupungissa joulurauha julistetaan Turun julistuksen sanoin jouluaattona kello 12 Uuden kirkon portailta.

### Vantaalla

Joulurauhan julistus Vantaalla 2018. Tilaisuuden avasi Tikkurilan seurakunnan pastori Jaakko Hyttinen. Taustalla julistuksen lukija, Vantaan kaupunginvaltuuston puheenjohtaja Antti Lindtman. Tilaisuus tulkattiin viittomakielelle.
Vantaalla on joulurauha julistettu vuodesta 2002 lähtien Vantaan kaupungintalon edustalla jouluaattona kello 13. Tilaisuuden järjestävät yhteistyössä Vantaan kaupunki ja Vantaan seurakunnat. Ohjelmaan kuuluu tyypillisesti seurakunnan tervehdys, jota seuraa joulurauhan julistus. Tilaisuudessa kuullaan myös musiikkiesityksiä. Vuonna 2017 joulurauhan julisti kaupunginhallituksen puheenjohtaja ja vuonna 2018 kaupunginvaltuuston puheenjohtaja.

Lähteet
-------

1. ↑  Artikkeli joulurauha teoksessa *Suomalainen tietosanakirja 3, hil–kanan*. Espoo: Weilin + Göös, 1990. ISBN 951-35-4647-0.
2. 1 2  Hakusana Joulurauhan julistus teoksessa Jussila, Jarmo ym. (toim.): *Kirkon ja uskon sanakirja: Aamenesta öylättiin*. Julkaisija: Kirkon tiedotuskeskus. Theologia practica. Helsinki: Kirjapaja, 2004. ISBN 951-625-923-5.
3. 1 2  Arbelius, Jenni: Suomen talvi arkistoitiin kuvina kansien väliin *Turun Sanomat*.  5.11.2008. Viitattu 24.12.2011.
4. ↑  Artikkeli joulurauha teoksessa *Iso tietosanakirja. 5, Ihminen–Kansallisfilosofia*. Helsinki: Otava, 1933.
5. ↑  joulurauha *Suomen etymologinen sanakirja*.  2021.
6. ↑  *Uusi tietosanakirja,* Tietosanakirja oy 1960–1966.
7. ↑  Suomen vanhin asiakirja täyttää 700 vuotta: "Naisrauhan rikkojia kohtaa mitä ankarin kuninkaallinen rangaistus"  30.9.2016. Yle.
8. ↑  Joulurauha julistetaan 22.12. kello 18 Keskustorilla Tampere
9. 1 2  Toni Rasinkangas: Joulurauha julistettiin satojen ihmisten työpaikalla – Kirkkoherra Kalaja: "Jouluevankeliumista avautuu näkymä työhön" *Hämeen Sanomat*. Viitattu 24.12.2019.
10. ↑  Joulurauhan pitkä perinne (ISSN 1797-4461) *UTUonline-verkkolehti*.  17.12.2009. Turun yliopisto. Viitattu 24.12.2011.
11. ↑  Harjumaa, Marika: Mikä ihmeen joulurauha?.  *Ilta-Sanomat Plus*, 2009, nro 23.12.2009, s. 7.
12. ↑  Mölsä, Ari: Joulurauhan juridinen merkitys.  *Kuntalehti*, 2003, nro 21, s. 49.  KL-Kustannus Oy. Artikkelin verkkoversio (PDF). Viitattu 24.12.2013.
13. 1 2 3 4 5 6  Rauhaisaa Joulua toivottaa Turun Sanomat *Turun Sanomat*.  2016.
14. 1 2 3  Joulurauha julistettiin perinteisesti Turusta – tällä kertaa uudella kuorolla höystettynä *Yle Uutiset*. Viitattu 24.12.2018.
15. 1 2  Joulurauha Turun kaupunki.
16. ↑  Heikkilä, Tuomas & Suvikumpu, Liisa: *Suomen Turku julistaa joulurauhan*. Helsinki: Kirjapaja, 2011. ISBN 978-952-247-229-8.
17. ↑  Laivaston Soittokunta  17.1.2011. Puolustusvoimat. Viitattu 9.2.2012.
18. ↑  Paavo lähti riemullisesti vapaalle.  *Turun Sanomat*, 30.10.2003. Turku:  TS-Yhtymä. Artikkelin verkkoversio. Viitattu 25.12.2018.
19. ↑  Joulurauhan julistaja jää eläkkeelle.  *Helsingin Sanomat*, 24.12.2012.  Sanoma. Artikkelin verkkoversio. Viitattu 24.12.2012.
20. ↑  Toivonen, Sari: Mika Akkanen julistaa joulurauhan - video  6.9.2013. Yle Uutiset. Viitattu 17.11.2013.
21. ↑  Anna-Maija Naakka, Turku: Mika Akkanen on joulun toiseksi seuratuin mies – nyt hän paljastaa, mitä ennen h-hetkeä tapahtuu *Ilta-Sanomat*.  23.12.2019. Viitattu 24.12.2021.
22. ↑  Joulurauha julistetaan Suomen Turusta tänä vuonna ilman yleisöä Turun kaupunki. Viitattu 24.12.2020.
23. ↑  Turku julistaa joulurauhan jälleen ilman yleisöä  17.11.2021. Turun kaupunki. Viitattu 24.12.2021.
24. ↑  Perttu, Jukka: Poikkeukselliset turvatoimet suojasivat joulurauhan julistusta Turussa – puolustusvoimien kuorma-autot sulkivat tien *hs.fi*.  24.12.2016.
25. 1 2 3 4  Joulurauha Turusta ei ole niin muuttumaton perinne kuin luulit – Historiassa outoja poikkeuksia Kulttuuri, Aamulehti
26. ↑  Joulurauhan julistus Turusta 1962 Elävä arkisto, Yleisradio
27. ↑  Joulurauhan julistus Turussa ei ole ainoa vaihtoehto  23.12.2014. yle.fi. Viitattu 22.12.2016.
28. ↑  Turku Kotimaisten kielten keskus.
29. ↑  "Ja julistetaan siis täten yleinen joulurauha" Turku.fi. Viitattu 23.12.2011.
30. ↑  Joulurauhan julistus Turku.fi. Viitattu 23.12.2011.
31. ↑  Julfred Turku.fi. Viitattu 23.12.2011.
32. 1 2  Turun joulurauha luetaan yhä sitkeästi kahdella kotimaisella.  *Turun Sanomat*, 24.12.2011. Turku:  TS-Yhtymä. Artikkelin verkkoversio. Viitattu 29.1.2012.
33. ↑  Tuokoon joulurauhan julistus hyvää tahtoa!  23.12.2012. Satakunnan Kansa. Viitattu 24.12.2012.
34. ↑  Wahlström, Marko: Joulu alkaa joulurauhan julistuksella.  *Vartti Itä-Uusimaa*, 21.12.2011.  Sanoma Kaupunkilehdet.
35. ↑  Porvoon joulurauhan julistus Jouluaattona (Internet Archivessa, tallennettu 24.12.2014)  19.12.2014. Porvoon kaupunki. Viitattu 24.12.2014.
36. ↑  Joulurauha julistetaan Raumalla 24.12. *rauma.fi*.  19.12.2016. Viitattu 22.12.2016.
37. ↑  Savolainen, Päivi: Näin julistettiin joulurauha Naantaliin.  *Rannikkoseutu*, 29.12.2017, nro 101, s. 10–11. Raisio:  Alma Media Kustannus Oy. ISSN 0782-5544.
38. 1 2  Vantaan joulurauha julistetaan jouluaattona kaupungintalon edustalla (Kaupungin tiedote)  11.12.2017. Vantaan kaupunki. Viitattu 24.12.2018.
39. ↑  Rita, Mikko: Porvoon joulurauhan julistus on vuodelta 1663 – perinnettä vaalitaan myös Vantaalla  21.12.2018. Yle. Viitattu 24.12.2018.
40. ↑  Vantaan joulurauha julistetaan jälleen jouluaattona – tervetuloa!  11.12.2018. Vantaan kaupunki. Viitattu 24.12.2018.

Kirjallisuutta
--------------

* Heikkilä, Tuomas & Suvikumpu, Liisa: *Suomen Turku julistaa joulurauhan*. Helsinki: Kirjapaja, 2011. ISBN 978-952-247-229-8.
* Kunttu, Tapani & Soikkanen, Timo & Laaksonen, Tarja Tuulikki: *Joulurauha Suomen Turusta: kuninkaanrauhasta ekumeeniseen rauhanvetoomukseen*. Helsinki: Otava, 2015. ISBN 978-951-1-29314-9.

Aiheesta muualla
----------------

* Kuvia tai muita tiedostoja aiheesta **Joulurauhan julistaminen Suomessa** Wikimedia Commonsissa

* Yleisradion sivu joulurauhan julistuksesta.
* Turku, Suomen Joulukaupunki.
* Suomen Turku julisti joulurauhan Turun Sanomat 24.12.2006.
* Joulurauha on julistettu Brinkkalan talosta Turun palosta lähtien. Rakennusperinto.fi 21.12.2007.
* Ylen Elävä arkisto: Turun maistraatin sihteeri Eero Soikkanen julistaa joulurauhan vuonna 1962.

Rauhat
rauhanrikos · hautarauha · joulurauha · julkisrauha · jumalanrauha · kirkkorauha · kotirauha · kuninkaanrauha · käräjärauha · maanrauha · markkinarauha · naisrauha · tierauha · uskonrauha · koulurauha



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristinusko Suomessa |
| --- |
|  |
| 
* Historia
* Kristilliset yhteisöt
* Luokka:Kristinusko Suomessa

 |
|  |
| Tunnustuskunnat | 

|  |  |
| --- | --- |
| Ortodoksisuus | 
* Konstantinopolin patriarkaatti
* Moskovan patriarkaatti

 |
|  |
| Katolisuus | 
* Katolinen kirkko Suomessa

 |
|  |
| Protestantismi | 

|  |  |
| --- | --- |
| Luterilaisuus | 
* Suomen evankelis-luterilainen kirkko
	+ Historia
	+ Herätysliikkeet: Rukoilevaisuus • Herännäisyys • Evankelinen herätysliike • Lestadiolaisuus • Viides herätysliike
* Lähetyshiippakunta

 |
|  |
| Baptismi | 
* Finlands svenska baptistsamfund
* Suomen Baptistikirkko
* Suomen reformoitujen baptistiseurakuntien yhdyskunta

 |
|  |
| Metodismi | 
* Finlands svenska metodistkyrka
* Suomen Metodistikirkko
* Pelastusarmeija

 |
|  |
| Vapaakirkollisuus | 
* Missionskyrkan i Finland
* Suomen Vapaakirkko

 |
|  |
| Adventismi | 
* Finlands svenska adventkyrka
* Suomen Adventtikirkko

 |
|  |
| Helluntaiherätys | 
* Finlands svenska pingstsamfund
* Suomen Helluntaikirkko

 |
|  |
| Anglikaanisuus | 
* Suomen Anglikaaninen kirkko

 |

 |
|  |
| Restorationismi | 
* Jehovan todistajat
* Myöhempien Aikojen Pyhien Jeesuksen Kristuksen Kirkko Suomessa

 |

 |
|  |
| Kirkkorakennukset | 
* Katoliset kirkot
* Luterilaiset kirkot
* Ortodoksiset kirkot
* *Entiset kirkot*
* *Kirkot luovutetuilla alueilla*

 |
|  |
| Ekumeeniset järjestöt | 
* Frikyrklig samverkan
* International Evangelical Church in Finland
* Suomen Ekumeeninen Neuvosto
* Suomen Evankelinen Allianssi
* Suomen lähetysneuvosto
* Suomen vapaakristillinen neuvosto

 |
|  |
| Lähetysjärjestöt | 
* Avainmedia‎
* Evankelinen lähetysyhdistys‎
* Fida International‎
* Finlands svenska baptistsamfund
* Finlands svenska metodistkyrka
* Finlands svenska pingstmission
* GNN Finland
* IRR-TV
* Israelin ystävät
* Kansan Raamattuseura
* Kirkon lähetystyön keskus
* Laivalähetys
* Lapsikuoro Jippii
* Lähetysyhdistys Kylväjä
* Lähetysyhdistys Rauhan sana
* Länsi-Suomen Rukoilevaisten Yhdistys
* Marttyyrien Ääni
* Medialähetys Sanansaattajat
* Missionskyrkan i Finland
* One Way Mission
* Open Doors Finland
* Operaatio Mobilisaatio
* Ortodoksinen Lähetys
* Patmos Lähetyssäätiö
* Pelastusarmeija
* Pyhien Sergein ja Hermanin veljeskunta
* Raamatunkäännösinstituutti
* Ruokkikaa Nälkäiset
* Suomen Baptistikirkko
* Suomen Evankelinen Allianssi
* Suomen Evankelisluterilainen Kansanlähetys
* Suomen Lepralähetys
* Suomen Liikemiesten Lähetysliitto
* Suomen Luterilainen Evankeliumiyhdistys
* Suomen lähetysneuvosto
* Suomen Lähetyslentäjät
* Suomen Lähetysseura‎
* Suomen Merimieskirkko
* Suomen Metodistikirkko
* Suomen Pipliaseura
* Suomen Rauhanyhdistysten Keskusyhdistys
* Suomen Vapaakirkko
* Svenska Lutherska Evangeliföreningen
* Wycliffe Raamatunkääntäjät
* XEE – Evankeliointi elämäntapana
* YWAM Finland

 |
|  |
| Nuorisojärjestöt | 
* Evankeliset opiskelijat
* King’s Kids
* Lasten ja nuorten keskus
* Missionuoret
* NMKY–NNKY
* Opko
* Ortodoksisten Nuorten Liitto
* Suomen Kristillinen Ylioppilasliitto

 |
|  |
| Perinteet | 
* Joulu
	+ Joulukirkko
	+ Joulurauha
	+ Jouluseimi
	+ Kauneimmat joululaulut
	+ Loppiainen
	+ Tapaninpäivä
	+ Tiernapojat
	+ Viattomien lasten päivä
* Helatorstai
* Kinkerit
* Lucian päivä
* Pääsiäinen
	+ Ahtisaarna
	+ Palmusunnuntai
	+ Virvonta
	+ Hiljainen viikko
	+ Kiirastorstai
	+ Pitkäperjantai
	+ Lankalauantai
	+ Pääsiäissunnuntai
	+ Pääsiäiskokko
* Pyhäinpäivä
* Rippikoulu
* Ristiäiset
* Rukouspäivä
* Seurat
* Teologisen tiedekunnan promootio

 |
|  |
| Media | 
* IRR-TV
* One Way TV
* Radio Dei
* Radio Patmos
* Seurakuntalainen
* Taivas TV7

 |

 |